Isigidimi Sama-Xosa.

Ipepa Lamaxosa Lenyanga.

Vol. V. LOVEDALE, SOUTH AFRICA, APRIL 1, 1875. No. 55

Isigidimi Samaxosa

ISIKUMBUZO SEGAMA LIKA  
DR LIVINGSTONE.

Kwintanga ezingapambili, sake sakuka- nkanya ukuba kute pakati kwezikumbuzo ezingagcina igama lika Dr Livingstone, kwaveliswa nesokumiswa kwesikolo apa E-Africa esiyakubizwa ngokuba yi LIVINGSTONIA. Eloqinga laqala laveliswa ngu Dr Stewart wase Lovedale. Waliteta kwintlanganiso enkulu yomnyaka yabafundisi be Free Church, eyayihlangene ngo May walomnyaka udluleyo. Wati yena kuye akubonakali nto ingade ikufanele ukugcina igama lalondoda ngapezu kwesikolo esiya kufundisa abantsundu U-Yesu Kristu, nezinto ezinyusa umntu zokukanya. Isikolo esingafanela oko sesiya kuti sifundise i-Gospel, nemfundo yencwadi neyemisebenzi, esiti ke zingati ezonto zifundisiwe, kufe kutshabalale ukwenzana amakoboka, into eyona wada wafa U-Dr Livingstone enga angayipelisa.

Enye indawo wati kufanele ukuze isikolo esinjalo singalungi nahlelo litile kube kupela ; sibe sifanele ukuba sixaswe luhlanga lonke Iwama Ngesi; kuba lomfo ugama liza kulondolozwa ebe ngumfo wohlanga. Ngendawo yokumiswa kwaso, wati ubona ukuba eyona ifanele lomsebenzi kukwi cibilase Nyasa. Eli cibi, njengoko bazi ngako abanye, lingase Ntshonalanga kwase Mozambique. Kufunwa ukuze umzi wesikolo ube kunxweme olungase zantsi Iwalo; kuze xa kuyiwa kona kunyukwe nge Zambesi nge mikonjana umgama ozimaile ezi 350 uti ke ozi maile ezimashumi asixenxe useluhanjwa ngezinye indlela, impahla zitwalwe ngabantu. Enye indlela yokuya kona isuka E-Zanzibar ; kodwa ke inde, kanjalo kungafuneka ukuba impahla itwalwe indlela yonke.

Izizatu ezibangela ukuba isikolo simiswe kulondawo zezi—Ukuqala, kulapo ake wasebenza kunene U-Dr Livingstone, ekulungileyo ke ngoko ukuba ligcinwe kona igama lake. Kwindawo yesibini kusesinqeni kanye somsebenzi wokutenga amakoboka, ekungati unqanyulwe kulondawo ube ugqityiwe amandla lomsebenzi; kanjalo abantu kona baninzi baxinene, umhlaba mhle, uya cuma. Kunjalo njeke asi ndawo inasifo kakulu kwabamhlope njengoko zinjalo indawo ezininzi zapakati E-Africa. Sesitshilo ke ukuti inokufikelelwa lula ngemikonjana londawo. Noko uti ube nzima umsinga xa kunyukwayo, awufani nokuhamba ngo- mhlaba ; ube uyakuti xa kuziwa elunxwe- meni kuhliswa umlambo ube luncedo olu- kulu.

Lati ke lakuba eliqinga livelisiwe ngu Dr. Stewart ngomhla 26 ka May walomnyaka udluleyo, kwabonakala ukuba okwenene lifanele ukutatyatwa. Beyivumile ke abafundisi londawo, kufuneke ukuba lilungiselelwe. Kute kuba liveliswe nguye kwafuneka zibonelwe nguye indawo ezininzi zaso, ezinje nangemali engafunekayo, nomntu wokusipata.

Kubeko ukubambezeleka okutile ngo- kufunyanwa komntu oza kuya kusipata ; kuba U-Dr S. engenako ukuya ngokwake ngokunje, ngenxa yokuxakwa yi Love­dale nesapesheya kwe Nciba isikolo. Ude ke wayifumana indoda abati ngu Mr E. D. Young. Lomfo bebesazana kwangapambili no Dr. S. Wake naye waya pakati E-Africa. Ubemazi kanjalo no Dr Livingstone. Nguye lo wayetunyelwe ngo June 1867 ukuya kukangela ubunyaniso bokuba ufilena okwenene U-Dr. L. oko izicaka zazibaleke zamshiya etafeni, zafika zati ubulewe. Ngumfo ke ngoko obuqelileyo ubunzima base Africa; umfo oyi bekele intliziyo yake ekuluncedeni nase kulunyuseni uhlanga oluntsundu. Umsebenzi wokuya kusimisa eso sikolo nokusipata iminyaka emibini nemitatu ushiyelwe ezandleni zalomfo ke.

Ngokwemali engafunekayo ukuya kusi- qala, kutiwa fanukuba anganela amawaka alishumi, noko abanye besiti ngekucelwa amawaka amashumi matatu nokuba mane. Ngomhla 18 ka January bekuko E-Glasgow intlanganiso yokuxoxa ngaso eso sikolo. Kulontlanganiso kubikwe indawo yokuba amahlelo amabini, i-Free Church, ne Reformed Presbyterian Church, avumelene ukuba ahlangane kolo msebenzi, kwatiwa ke kodwa kukululekile nangoku, kohlala kukululekile nokuba kuninina, ukuba bangene abatandayo nokuba ngabalipina ihlelo. Kukankanywe kanjalo nezinto ekufuneka ukuba zenziwe ukulungiselela, ezinje ngentlobo zeboti eziya kufuneka, namadoda aza kuya kona, abafundisi belizwi nabemise- benzi. Imali ekuvakele ukuba sekuqinisekile ukufumaneka kwayo kutiwa inje ukuma kwayo. U-Mr James Young, wase Kelly uti urola £1,000, Mr James Stevenson wase Glasgow £1,000; Mr W. Mackinnon wase Balmakill £500; Mr P. Mackinnon £500; Mr G. Martin wase Auchendenran £500 ; Mr James White wase Overtoun £500 ; Dr Joshua Pater­son £100 ; Dr Hugh Miller £100.

Kwavunyelwana kanjalo kulontlanganiso ukuba kumiswe lamadoda siza ku- wakankanya abe yikomiti yokubuta imali.—Messrs James Young wase Kelly, James White, James Stevenson, W. Mackinnon, P. Mackinnon, Geo Martin, P. Playfair, Dr Joshua Paterson, Dr Hugh Paterson, Rev. Dr Buchanan, Rev. Wells, Rev. R. Howie, nabanye abanga- buye babonwe.

Esinye isixakaniso endleleni ekufuneke ukuba sishenxiswe sesokuba I-Mozambique ingeko pantsi kwa Mangesi, ipantsi kwe Portugal. Kufuneke ukuba kuke kubalelwe izipata mandla zakona ukucela amalungelo atile, nokuba zingancedisana zona ukuqubela pambili lomsebenzi. Asikayiva impendulo yazo ; kodwa kuko amatemba amakulu okuba iyakufezwa kalula londawo.